Seututie 384

Seututie 384 on Virolahden keskustaajamasta Virojoelta Luumäen Taavettiin johtava seututie. 

Tie risteää valtatien 7 kanssa Virolahdella. Tie päättyy valtatiehen 26 pari kilometriä Taavetin eteläpuolella. 

Alkupäässä Virolahden kunnan alueella tien nimi on Miehikkäläntie. Miehikkälän keskustaajaman eteläpuolella tie on nimeltään Virojoentie, taajamassa Keskustie ja pohjoispuolella Taavetintie. Yhdystien 3831 risteyksen jälkeen nimi on Muurolantie, kunnes Luumäen rajalla tie on taas Miehikkäläntie. Patolahdentien risteyksen kohdalla tien nimi muuttuu Luotosentieksi, ja tie jatkuu samannimisenä valtatielle 26 asti. 

Tien liikennemäärät ovat suuremmat etelä- kuin pohjoisosassa: Virolahdella ja Miehikkälän eteläpuolella liikennemäärät ovat noin 1 200–1 700 ajoneuvoa vuorokaudessa. Osuudella Miehikkälästä Taavettiin liikennemäärä on kuitenkin alle 500 ajoneuvoa vuorokaudessa.

Lähteet 

384